**Информација о потребној техничкој документацији за примену мера побољшања
енергетске ефикасности и законској регулативи по којој се изводе мере енергетске
санације на територији општине Лапово**

За потребе ефикасне реализације Програма енергетске санације потребно је да привредни
субјект у понуду грађанима урачуна израду техничке документације за реализацију следећих
мера енергетске ефикасности

1. **Замена спољних прозора и врата и других транспарентних елемената
термичког омотача**

За реализацију ове мере није потребно прибављати акт надлежног органа- текуће одржавање.

1. **Постављања термичке изолације спољних зидова, подова на тлу и
осталих делова термичког омотача према негрејаном простору.**

Ова мера се реализује на основу одобрења за извођење радова по члану 145
Закона о планирању, а радови се изводе према идејном пројекту.

3. **Постављања термичке изолације испод кровног покривача или
таваницa**

Ова мера се реализује на основу одобрења за извођење радова по члану145
Закона о планирању а радови се изводе према Идејном пројекту.

1. **Замене постојећег грејача простора на чврсто гориво (котао или пећ)
ефикаснијим котлом на гас,**

Ова мера се реализује на основу одобрења за извођење радова по члану 145
Закона о планирању и изградњи, а радови се изводе према Идејном пројекту.

Напомена: Унутрашња гасна инсталација и пројекта УГИ неће бити финансирани Програмом и извођач не треба да их укључи у понуду.

1. **Замене постојећег грејача простора на чврсто гориво (котао или пећ)
ефикаснијим котлом на биомасу**

Ова мера се реализује на основу одобрења за извођење радова по члану 145
 Закона о планирању и изградњи а радови се изводе према Идејном пројекту.

.

1. уградња топлотних пумпи.

Ова мера се реализује на основу одобрења за извођење радова по члану 145
Закона о планирању и изградњи-, а радови се изводе према идејном пројекту,

**7.замене постојеће или уградња нове цевне мреже, грејних тела и
пратећег прибора.**

 **Уградња нове цевне мреже, грејних тела и пратећег прибора:**

- за извођење радова потребно је прибавити Решење о одобрењу за извођење
радова по члану 145 Закона о планирању и изградњи, а радови се изводе према Идејном пројекту.

**Замена постојеће цевне мреже, грејних тела и пратећег прибора**:**-** Уколико је без повећања капацитета за извођење радова није потребно
прибављати акт надлежног органа, текуће одржавање.

1. **Уградња соларних колектора у инсталацију за централну припрему
потрошне топле воде.**

Ова мера се реализује на основу **Решења о одобрењу за извођење радова,** у складу са чланом 145 Закона о планирању и изградњи, а радови се изводе према **идејном пројекту.**

**9.уградња соларних панела и пратеће инсталације за производњу
електричне енергије за сопствене потребе, уградње двосмерног мерног
уређаја за мерење предате и примљене електричне енергије и израде
неопходне техничке документације и извештаја извођача радова на
уградњи соларних панела и пратеће инсталације за производњу
електричне енeргије** који су у складу са Законом неопходни приликом
прикључења на дистрибутивни систем;

***НАПОМЕНА:* Када се на било који начин (реконструкцијом, адаптацијом, санацијом и енергетском санацијом) унапређују енергетска својства зграде и/или њених техничких система, у складу са чланом 87. (Прилог 13) Правилника о садржини, начину и поступку израде и начину вршења контроле техничке документације према класи и намени објекта („Службени гласник РС“, бр.96/2023), неопходно је да се уз захтев за издавање Решења о одобрењу за извођење радова из члана 145 Закона о планирању и изградњи, приложи следећа техничка документација:**

***За реконструкцију:***

– идејни пројекат архитектуре, односно пројекат којим се одређује објекат у простору, са приказом стања које је утврђено на основу архивског пројекта, уз обавезно реферисање на тај архивски пројекат или архивски пројекат или снимак постојећег стања уколико архивски пројекат не постоји, за објекте, односно део објекта који је обухваћен радовима,

– идејни пројекти по областима, у зависности од врсте радова који се изводе,

– елаборат енергетске ефикасности за стање пре извођења радова (уколико су на било који начин унапређена енергетска својства зграде и система),

– сертификат о енергетским својствима зграда за стање пре извођења радова (уколико су на било који начин унапређена енергетска својства зграде и система),

– елаборат енергетске ефикасности за новопројектовано стање (уколико су на било који начин унапређена енергетска својства зграде и система),

– сертификат о енергетским својствима зграда након извођења радова, ради утврђивања степена унапређења енергетске ефикасности (уколико су на било који начин унапређена енергетска својства зграде и система).

***За адаптацију:***

– идејни пројекат архитектуре, односно пројекат којим се одређује објекат у простору, са приказом стања које је утврђено на основу архивског пројекта, уз обавезно реферисање на тај архивски пројекат или архивски пројекат или снимак постојећег стања уколико архивски пројекат не постоји, за објекте, односно део објекта који је обухваћен радовима, са архитектонском основом са приказом руши се зида се, за простор обухваћен радовима, уколико се такви радови врше,

– идејни пројекти по областима, у зависности од врсте радова који се изводе,

– елаборат енергетске ефикасности за стање пре извођења радова (уколико су на било који начин унапређена енергетска својства зграде и система),

– сертификат о енергетским својствима зграда за стање пре извођења радова (уколико су на било који начин унапређена енергетска својства зграде и система),

– елаборат енергетске ефикасности за новопројектовано стање (уколико су на било који начин унапређена енергетска својства зграде и система),

– сертификат о енергетским својствима зграда након извођења радова, ради утврђивања степена унапређења енергетске ефикасности (уколико су на било који начин унапређена енергетска својства зграде и система).

***За санацију:***

– технички опис и попис радова,

– приказ стања које је утврђено на основу архивског пројекта, уз обавезно реферисање на тај архивски пројекат или архивски пројекат или снимак постојећегстања уколико архивски пројекат не постоји, за објекте, односно део објекта који је обухваћен радовима, са означеним елементима, односно деловима објекта и/или инсталација на којима се врши санација,

– идејни пројекат санације конструкције, уколико се врши санација конструктивних елемената, односно други идејни пројекат санације, у зависности од врсте радова који се изводе,

– елаборат енергетске ефикасности за стање пре извођења радова (уколико су на било који начин унапређена енергетска својства зграде и система),

– сертификат о енергетским својствима зграда за стање пре извођења радова (уколико су на било који начин унапређена енергетска својства зграде и система),

– елаборат енергетске ефикасности за новопројектовано стање (уколико су на било који начин унапређена енергетска својства зграде и система),

– сертификат о енергетским својствима зграда након извођења радова, ради утврђивања степена унапређења енергетске ефикасности (уколико су на било који начин унапређена енергетска својства зграде и система).

***За енергетску санацију:***

– приказ стања које је утврђено на основу архивског пројекта, уз обавезно реферисање на тај архивски пројекат или архивски пројекат или снимак постојећег стања уколико архивски пројекат не постоји, за објекте, односно део објекта који је обухваћен радовима, са означеним елементима, односно деловима објекта и/или инсталација на којима се врши санација,

– елаборат енергетске ефикасности за стање пре извођења радова,

– сертификат о енергетским својствима зграда за стање пре извођења радова;

– идејни пројекат енергетске санације, по областима, у зависности од врсте радова који се изводе,

– елаборат енергетске ефикасности за новопројектовано стање,

– сертификат о енергетским својствима зграда након извођења радова, ради утврђивања степена унапређења енергетске ефикасности.